SIR–এর কাজে অস্থায়ী ডেটা এন্ট্রি অপারেটর নিয়োগে নিষেধাজ্ঞা

কলকাতা: রাজ্যে SIR (Summary Revision)–এর কাজে অস্থায়ী ডেটা এন্ট্রি অপারেটর নিয়োগ পুরোপুরি নিষিদ্ধ করল নির্বাচন কমিশন (Election Commission)। এই মর্মে রাজ্যের সমস্ত জেলাশাসকদের চিঠি দিয়ে সতর্ক করা হয়েছে কমিশনের তরফে। জানা গেছে, কিছু জায়গায় স্থানীয় অর্ডারের ভিত্তিতে অস্থায়ী ডেটা এন্ট্রি অপারেটর নিয়োগ করা হয়েছে, যা নির্বাচন কমিশনের নির্ধারিত নিয়মবিরুদ্ধ।

কমিশনের স্পষ্ট নির্দেশ, SIR–এর কাজে কোনওভাবেই অস্থায়ী নিয়োগ অনুমোদিত নয়। মাঠপর্যায় থেকে ডেটা আপলোড এবং সংশোধনের কাজ শুধুমাত্র অনুমোদিত কর্মীদের দ্বারাই সম্পন্ন করতে হবে। ইতিমধ্যেই যেখানে স্থানীয় স্তরে অস্থায়ী কর্মী নিয়োগ হয়েছে বলে অভিযোগ উঠেছে, সেখানে দৃষ্টান্তমূলক ব্যবস্থা নেওয়ার নির্দেশ দেওয়া হয়েছে।

আরও পড়ুন: চুরির অপবাদে দিয়ে পরিচারককে বেধড়ক মার! অভিযুক্ত পুলিশ অফিসার

কমিশন চিঠিতে আরও জানিয়েছে, নিয়ম ভেঙে এই ধরনের অস্থায়ী কর্মী নিয়োগের ক্ষেত্রে সংশ্লিষ্ট BDO, ERO এবং AERO–র বিরুদ্ধে প্রশাসনিক ব্যবস্থা নেওয়া হবে। ভোটার তালিকা সংশোধনের কাজে অনিয়ম বা বাইরের লোক যুক্ত করার কোনও সুযোগ নেই বলেও স্পষ্ট বার্তা দিয়েছে নির্বাচন কমিশন।